Høringssvar fra KUFO ang valg av lek kirkelig tilsatt og prest til Bispedømmeråd og KM:

Saksorientering:

Valg til bispedømmeråd skjer gjennom 3 separate valg. Valg av prest og lek tilsatt til bispedømmerådet skjer parallelt med valg av leke medlemmer til rådet. Valget som gir tilsatte representasjon i rådet blir for begge grupper organisert gjennom en nominasjonskomite som etter nominasjonsprosess setter opp valgliste. For prestene og de lek tilsatte har valget ved de siste valgene vært organisert som preferansevalg. Valglisten har hatt 5 kandidater og velgerne har valgt ved å nummerere listen fra 1 – 5.

Når kirkerådet nå sender valgordningen ut på høring, er det ikke for å fremme forslag om å endre forarbeidet til disse valgene eller selve nominasjonsprosessen. Kirkerådet ønsker ikke lenger å gjennomføre valget som preferansevalg, men som flertallsvalg. For velgeren betyr omleggingen lite. Særlig kan preferansevalg forsvares for å sikre at kandidaten med den bredeste støtten blir valgt, fremfor kandidaten med flest førstestemmer. En kan likevel innvende at siden man bare skal velge en kandidat ved valget, så vil gjennomføring av flertallsvalg og opptelling av 1.stemmene gi et mer rettferdig valgresultat. Videre kan ordningen ved preferansevalg nok være vanskelig å forstå for noen av velgerne. Nettopp ved at det å skrive opp færre enn 5 navn på en valgseddel vil kunne bety at den denne velgeren faktisk ønsker valgt «mister» denne stemmen dersom opptellingen går så langt som at det er 4 eller 5 stemmene som avgjør hvem som faktisk blir valgt inn. Når en nå ber høringssinnstansene om uttalelse, er likevel ikke utgangspunktet at en skal vurdere hvilken ordning som er best/mest rettferdig. En ber om at høringsinstansene går inn for å gjennomføre flertallsvalg, siden den valgtekniske gjennomføringen av valget er mye enklere enn ved preferansevalg.

Konklusjon: KUFO stiller seg bak ønsket om at valget til lek kirkelig tilsatt og prest til bispedømmeråd og kirkemøtet gjøres om fra preferansevalg til flertallsvalg.